## Zmluva o nájme nebytových priestorov

**uzatvorená v zmysle § 13 ods. 6 písm. d) zákona NR SR č. 278/1993 Z. z. o správe majetku štátu v znení neskorších predpisov a zákona č. 116/1990 Zb. o nájme a podnájme nebytových priestorov v znení neskorších predpisov**

**č. CPTT-ON-2017/002511-019**

**Prenajímateľ:**

Vlastník majetku: Slovenská republika

Správca majetku štátu: **Ministerstvo vnútra Slovenskej republiky**

 Pribinova 2, 812 72 Bratislava

v zastúpení: plk. Ing. Ivan Durkot, riaditeľ Centra podpory Trnava MV SR

 na základe plnomocenstva č. p.: KM-OPS4-2017/000889-026 zo dňa 01.03.2017

IČO: 00151866

DIČ: 2020571520

Bankové spojenie: Štátna pokladnica Bratislava

Číslo účtu: SK78 8180 0000 0070 0018 0023

 a

**Nájomca:**

**Združenie miest a obcí, región JE Jaslovské Bohunice**

Trhová 2, 917 00 Trnava

Záujmové združenie právnických osôb

v zastúpení: Mgr. Andrea Briestenská, vedúca kancelárie

IČO: 31826385

DIČ: 2021177246

Bankové spojenie: Prima banka Slovensko, a. s.

Číslo účtu: SK98 5600 0000 0011 7598 5002

**Čl. I.**

**Predmet, účel a doba nájmu**

1. Predmetom nájmu je nebytový priestor – zasadačka č. 111 nachádzajúca sa na I. poschodí administratívnej budovy, súpisné číslo 543 na Ulici Kollárova 8 v Trnave, zapísanej Okresným úradom Trnava, katastrálnym odborom na liste vlastníctva č. 5860 pre k. ú. Trnava, postavenej na parcele KN „C“ č. 6411 – zastavané plochy a nádvoria o výmere 3.737 m², ktorá je vo výlučnom vlastníctve Slovenskej republiky, v správe Ministerstva vnútra Slovenskej republiky (ďalej len MV SR) na dobu nájmu nepresahujúcu 48 hodín.

2. Uvedený predmet nájmu prenajímateľ nájomcovi prenajíma na vzdelávací účel ako inej právnickej osobe, ktorá nie je podnikateľom.

3. Doba nájmu je stanovená nasledovne:

**15.06.2017 od 08.³º hod. do 14.ºº hod.**

**Čl. II.**

**Nájomné, výška, splatnosť faktúr, spôsob platenia**

1. Zmluvné strany sa dohodli, že nájomné za predmet nájmu uvedený v čl. 1 tejto zmluvy je vo výške 3,18 € za 1 hod. nájmu.

2. Zmluvné strany sa dohodli, že nájomca za skutočný čas trvania prenájmu zasadačky uhradí prenajímateľovi dohodnuté nájomné a prenájom ozvučenia zasadačky v cene 2,00 € za 1 hod. na účet prenajímateľa na základe faktúry vystavenej MV SR, Centrom podpory Trnava, Kollárova 31, Trnava v zmysle platného cenníka, na účet vedený v Štátnej pokladnici, č. účtu SK49 8180 0000 0070 0017 9866.

3. Zmluvné strany sa dohodli, že v nájomnom nie je zahrnutá cena služieb poskytovaných v súvislosti s prenájmom zasadačky č. 111 a to za nájomcom spotrebovanú elektrickú energiu za skutočný počet hodín, na ktoré je zasadačka poskytnutá nájomcovi, vodné - stočné za počet zúčastnených osôb a upratovanie zasadačky. Prevádzkové náklady v letnom období sú podľa cenníka prenajímateľa za elektrickú energiu 5,85 € za 1 hod., za vodné - stočné 15,39 € za plnú kapacitu zasadačky (0,07 €/ 1 osoba) a 5,66 € za jedno upratanie zasadačky.

Uvedené náklady bude nájomca uhrádzať na základe faktúry vystavenej MV SR, Centrom podpory Trnava, Kollárova 31, Trnava v zmysle platného cenníka, na účet vedený v Štátnej pokladnici, č. účtu SK78 8180 0000 0070 0018 0023.

**Čl. III.**

**Osobitné ustanovenia**

1. Nájomca je povinný dodržiavať všeobecne záväzné predpisy na ochranu života, zdravia, majetku a životného prostredia, protipožiarne a iné bezpečnostné predpisy a zodpovedá prenajímateľovi za škody, ktoré by vznikli vinou porušenia týchto predpisov povinnými osobami. Vypožičiavateľ zodpovedá za škody, ktoré vzniknú súvislosti s ozvučením zasadačky, napr. poškodenie prevzatých mikrofónov.

2. Zmluvné strany sa dohodli, že nájomca sa zaväzuje v prípade omeškania s platbami uhradiť prenajímateľovi aj úroky z dlžnej sumy, ktorých výška je o 5 percentuálnych bodov vyššia ako základná úroková sadzba Európskej centrálnej banky platná k prvému dňu omeškania s plnením peňažného dlhu.

3. Túto zmluvu možno meniť a dopĺňať len na základe obojstranného súhlasu jej účastníkov a to formou písomného dodatku. Nájomca môže prenajaté priestory užívať len v rozsahu určenom v zmluve. Nájomca nie je oprávnený prenechať nebytové priestory do nájmu alebo výpožičky inej právnickej alebo fyzickej osobe.

**Čl. IV.**

**Záverečné ustanovenia**

1. Zmluvné strany prehlasujú, že zmluvu uzatvorili dobrovoľne, zmluvu si prečítali, obsahu zmluvy rozumejú a na znak súhlasu s ňou ju podpisujú.

2. Zmluvné strany berú na vedomie, že zmluva bude zverejnená. Zmluva je platná dňom podpisu zmluvných strán a nadobúda účinnosť dňom nasledujúcim po dni jej zverejnenia v zmysle § 47a ods. 1 zákona 40/1964 Zb. Občiansky zákonník v znení neskorších predpisov.

Zmluvu v Centrálnom registri zmlúv vedenom Úradom vlády SR zverejní každá zmluvná strana osobitne.

3. Táto zmluva je vyhotovená v dvoch rovnopisoch, z ktorých nájomca a prenajímateľ dostanú po jednom vyhotovení.

 V Trnave, ...................... V Trnave, ........................

 ........................................................ .....................................................

 za prenajímateľa za nájomcu

 **plk. Ing. Ivan Durkot Mgr. Andrea Briestenská**

 vedúca kancelárie